__________________________

                                                                                  (соттың атауын көрсету)

 


ТАЛАП ҚОЮШЫ: _______________________
(Т.А.Ә. толығымен, ЖСН, тұратын мекенжайы,

 байланыс телефоны, электрондық пошта)

ЖАУАПКЕР: _____________________
(Т.А.Ә. толығымен, ЖСН, тұратын мекенжайы,

 байланыс телефоны, электрондық пошта)

 

Алименттерді тұрақты ақша сомасында өндіріп алу туралы

 ТАЛАП ҚОЮ 
Мен кәмелетке толмаған баланың ____ жылғы «___»_________ туған __________________________________________________________________,  

(баланың(лардың) Т.А.Ә.)

анасымын (әкесімін), жауапкер оның (олардың) әкесі (анасы) болып табылады. Бала (балалар) менімен ____________________________________ 

мекенжайында тұрады және  менің толық қамтамасыз етуімде.
Жауапкер баланы (балаларды) асырап-бағуға араласпайды, алимент төлеу мәселесін ерікті түрде шешу мүмкін емес, алимент төлеу туралы келісім жасалмады.
(жауапкердің алимент төлеуден жалтару мән-жайлары баяндалсын).
«Неке (ерлі-зайыптылық) және отбасы туралы» Қазақстан Республикасы Кодексінің 164-бабының екінші бөлігіне сәйкес  алимент сотқа өтініш берілгеннен бастап тағайындалады. Егер сотқа өтініш беруден бұрын күтіп-бағуға қаражат алу шаралары қолданылғанын, бірақ алиментті төлеуге міндетті адамның оны төлеуден жалтаруы салдарынан алимент алынбағанын сот анықтаған болса, сотқа өтініш жасалған кезден бастап үш жыл мерзім шегінде өткен кезеңге алимент өндіріп алынуы мүмкін.

«Соттардың алименттерді өндіріп алу жөніндегі істерді қараған кезде заңнаманы қолдануы туралы» Қазақстан Республикасы Жоғарғы Сотының 2019 жылғы 29 қарашадағы №6 нормативтік қаулысының 33-тармағына сәйкес алименттер алу мақсатында қабылданған шаралар туралы, атап айтқанда талап қоюшының жауапкерге алименттер төлеу туралы талаппен не алименттер төлеу туралы келісім жасасу туралы ұсыныспен (мысалы, телеграмма, хабарламасы бар тапсырыс хаттар жіберу арқылы не электрондық пошта арқылы) өтініш жасауы, кәмелетке толмаған балаға алименттер өндіріп алу туралы сот бұйрығын беру туралы арызбен жүгінуі (егер кейін сот бұйрығының күші жойылған болса) куәландыра алады.

Менің сот бұйрығын шығару туралы арызбен жүгінуіме байланысты, кейін оның күші жойылғанымен, сот бұйрығын шығару жөнінде сотқа жүгінген сәттен (күні) бастап алимент өндірілуі тиіс деп санаймын.
 «Неке (ерлі-зайыптылық) және отбасы туралы» Қазақстан Республикасы Кодексінің 139-бабының бірінші бөлігіне сәйкес алимент төлеу туралы келісім болмаған кезде сот кәмелетке толмаған балаларға олардың ата-аналарынан алиментті ай сайын мынадай мөлшерде: бір балаға - ата-анасы табысының және (немесе) өзге де кірісінің - төрттен бір бөлігін; екі балаға - үштен бір бөлігін; үш және одан да көп балаға тең жартысын өндіріп алады.

Осыған байланысты жауапкерден бір баланы асырауға, оның табысының барлық түрінен ¼ бөлігі мөлшерінде алимент өндірілуі тиіс.
(Ескерту: Егер талап қоюшы алиментті үлестік тәртіппен емес, тұрақты ақша сомасында өндіріп алуды талап еткен жағдайда, «Неке (ерлі-зайыптылық) және отбасы туралы» Қазақстан Республикасы Кодексінің 141-бабына сәйкес сілтеме жасау керек: ата-аналардың кәмелетке толмаған балаларына алимент төлеу туралы келісімі болмаған кезде және ата-ананың табысына және (немесе) өзге де кірісіне үлестік қатынаста алимент өндіріп алу мүмкін болмаған, қиындық тудырған немесе тараптардың бірінің мүдделерін елеулі түрде бұзатын жағдайларда, сот тұрақты ақша сомасында немесе бір мезгілде үлеспен және тұрақты ақша сомасында ай сайын өндіріп алынатын алимент мөлшерін айқындауға құқылы. Тұрақты ақша сомасының мөлшерін сот тараптардың материалдық және отбасылық жағдайлары мен басқа да назар аударарлық мән-жайларды ескере отырып, баланың бұрынғы қамтамасыз етілу деңгейін мүмкіндігінше сақтайтын көлемдегі айлық есептік көрсеткіш (АЕК) мөлшерін негізге алып айқындайды.
Жауапкер қазіргі уақытта жұмыс істемейді, сондықтан алименттерді үлестік қатынаста өндіріп алу мүмкін емес, бұл кәмелетке толмаған баланың ата-анасы лайықты күтіп-бағуға қатысты мүддесін елеулі түрде бұзып отырғандықтан, алименттерді тұрақты ақша сомасында өндіріп алу қажет деп санаймын.
Алимент мөлшерін тұрақты ақша сомасында айқындау, баланы (балаларды) күтіп-бағуда тұрақтылықты қамтамасыз етеді, одан әрі төленуге жататын алимент мөлшерін айқындау кезінде қиындықтарды болдырмауға, бала (балалар) алатын материалдық көмектің және алимент төлеушінің мүмкіндіктерінің мөлшерлестік қағидатын сақтауға мүмкіндік береді.
Қазақстан Республикасында АЕК __________  теңге мөлшерінде белгіленген.
Балаға (балаларға) оның бұрынғы қамтамасыз ету деңгейін барынша сақтау қажеттігін ескере отырып, алименттің мөлшері тұрақты сома ________ АЕК мөлшерінде айқындалуы тиіс).
 «Салық және бюджетке төленетін басқа да міндетті төлемдер туралы» Қазақстан Республикасы Кодексінің 616-бабының 4) тармақшасына сәйкес талапкерлер алименттердi өндiрiп алу туралы талап қою бойынша мемлекеттік баж сомасын төлеуден босатылған.
 «Неке (ерлі-зайыптылық) және отбасы туралы» Қазақстан Республикасы Кодексінің 139 (141)-бабын басшылыққа ала отырып,

СОТТАН:
________________________________ (борышкердің Т.А.Ә., туған күні мен жері, тұрғылықты жері, жұмыс орны, борышкердің ЖСН) өндіріп алушы ____________________________ (ТАӘ, ЖСН, өндіріп алушының мекенжайы) пайдасына кәмелетке толмаған бала (балалар) _________________________ (баланың Т.А.Ә., туған күні) күтіп-бағуға сотқа жүгінген күннен бастап бала кәмелетке толғанға дейін борышкердің табысының және (немесе) өзге де кірісінің 1/4 бөлігі (балалардың санына қарай 1/3 не 1/2 бөлігі) мөлшерінде алимент өндіруді сұраймын.

  

Қоса беріліп отырған құжаттардың тізбесі:

Талап қоюдың көшірмесі
Неке туралы куәліктің көшірмесі (некені бұзу туралы)

Баланың (балалардың) туу туралы куәлігінің көшірмесі 

Талапкердің табысы туралы анықтама (бар болған жағдайда)

Баланың (балалардың) талапкермен тұруын растайтын құжат

Сот бұйрығының, оның күшін жою туралы ұйғарымының көшірмесі.

 

Күні

Қолы  

